4. Eun amezeg danjeruz    Ar jiboesaad a zee seul mui boud frehuz ha plijuz, seul mui an neve  hañ a zegase ar vuhez en dro. Da grog en deùeh, e oa ar hoèd leun a  vouehiou, izkiz ha diêz da gomprenn eid ar gêriz. Ar hog brug a gane  àr brank ihuelloh eur sedrenn e zon a garante. Êz e oa en em dostaad  doh ar hanour, ha  deun tih, en dichenn deuz e ihuelded lirik. Er  frankizenn, ar hegi brug en em bilade, pa oe ho pareziou e koazal hag  e ou selled.    Med am-boe eun amezeg arall, hag unan etrezom a zlee leuskel ar leh  degile. Eun dei, pa zen dar jiboesaad en dro, ged eur hog brug teo,  am-eus gwelet etre ar gwe, eur bern du hag a fiche. Arsavet m-eus hag  e selled mad am-eus gwelet eun arh hag a grouize a-barh eur verianeg.  Ean a ma zantas, a vourboutas hag a yas buan kuit, hag  e-neus ma  souehet ken buan e yee ged e gerhed pouezuz. An eil deiz, pa oan  choaz astennet dindan va mantell, am-eus kleùet trouz a-dreñv va  lojellig. Selled am-eus eùehuz devad an trouz hag am-eus gwelet an arh  eur wech arall. Saùet e oa àr e zreid hag a vouehe trouzuz, doh en em  houlennein pesort lon arall e-noe taped kustum an ourzed, e hober e  lojell e krouiennou eur weenn kouehet. Huchet am-eus ha skoeit ma fod-  bervér ged ma bohal. Ma gweladennour a dehas buan  ; med e weladenn ne  oa ked plijuz din. Da grog an neve hañ e oa, hag an arh nen-dehe ked  dleet boud dihunet ken abréd.    Danjer e oa, ha buan am-eus aozet peh a oa red eid en em ziwall, hag  eid argadein eùé. Dallet m-eus dibenn pemp tenn, e hober mod-san eur  sort tennou doum-doum. Gwisket am-eus ma mantell, hag e oun bet dal  leh e-menn am-moe gwelet an arh ar wech ketan, e-mesk ar merianegou.  Bet am-eus greit tro ar mane, sellet am-eus e peb toull ha peb  izlonk,  med e leh erbéd am-eus ean kavet. Kerseit ha chwih, en em dostenn da  dal ma lojell, heb choñj en eur danjer erbéd, pa yas roue ar hoèd kuit  doh ma chomleh. Mouhein a ree an toull nor. Tihet m-eus. An tenn e-  neus treuzet e gosté. Ean a huchas dre boén hag saùas àr e zreid. An  eil denn a dorras eur pao, ean a choukas med dohtu en em strivas seùel  hag a zaas eid ma argadein. Nameid an trived tenn, degemeret getoñ en  e vruched, a en arsavas. Pouezuz e oa tost da  zaou hant, daou hant lur  hag hanter-hant, hag e gig a oa saouruz, da chwer e bouletennou a ren,  hag a geginen àr mein toemmet, hag a oe finoh hoah evid ar  frintadellou uiou or-boe dèbret ged ken a blijadur er « Medved » e  Petrograd.    ---------  Notenn da Vrok :  Medved : an arh  ---  Beùet am-eus deuz ar hig-ze betag e voe sehoh an dachenn ha pand  izelaas nivèu an dôr eroalh eid ma hellahen dichenn ar stér braz betag  ar vro e-noe lâret din  Ivan.    Beajet m-eus eùehuz-tre, a-hed ar stér, e toug ma zraou e sah krohenn  demm am-moe greit e stagein treid ar lon ged eur skoulm teo. Ged ar  samm-ze e treuzen ar goeheu, pe tremenen ar gwerniou. Goude boud  kerhet hanter-hant miltir, eh oun arruet er vro anùet Sifkova, e-menn  am-eus kavet lojell eur peizant anùet Tropoff. Da doull ar hoèd e oa,  ar hoèd a oa deit da voud ma leh aniennel.    Getoñ m-eus biùet e-pad eun amzer.    .